Csak akkor, ha megtakarításos elemet is tartalmaz a szerződésed. A biztosítási díjak fizethetők rendszeresen is, például havonta, negyedévente stb. Ha ilyen módon rendezed a befizetéseket, akkor pénzügyi gondok esetén - általában 3 év után - átmenetileg felfüggeszthető, szüneteltethető a fizetés. Szintén 3 év után a megtakarításos szerződések többségénél lehet csökkenteni a befizetéseket, de ennek feltételeiről érdemes egy szakértőtől előre érdeklődni. A másik lehetőséged a díjmentes leszállítás. Ilyenkor a befizetéseket véglegesen megszünteted, de a szerződésed továbbra is érvényes, úgy, hogy a költségeket a biztosító levonja a megtakarításodból. Ha csak kockázati elemet tartalmaz a szerződésed, akkor a biztosító által meghatározott türelmi időt vedd figyelembe. Ha ezt az idősávot túlléped, akkor a biztosító megtagadhatja a biztosítási díj kifizetését. Kockázati életbiztosítás esetén érdemes a szerződéskötés évfordulója előtt átgondolni, hogy biztosan tudod-e vállalni a következő év díját. A fentiek miatt, ha megtakarítási és kockázati biztosítási igényeid vannak, érdemes 2 vagy 3 külön szerződés kötni, akár több biztosítónál. Ez persze több adminisztráció, de költségben és későbbi rugalmasságban is jobb megoldás lehet.